Številka: 007-12/2008

Datum: 7. 6. 2016

**MESTNEMU SVETU**

**MESTNE OBČINE PTUJ**

Zadeva**: Predlog Sklepa o povečanju osnovnega kapitala družbe Javne službe Ptuj, d.o.o.**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejempredlog Sklepa o povečanju osnovnega kapitala družbe Javne službe Ptuj, d.o.o.

**Miran SENČAR,**

**župan Mestne občine Ptuj**

**Priloge:**

* predlog sklepa,
* dopis skupščini družbe Javne službe Ptuj, s predlogi sklepov ter pojasnili.

**PREDLOG**

**JUNIJ 2016**

Na podlagi 10., 13., 15. in 17. člena Odloka o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13 in 9/14) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_ seji, dne \_\_\_\_\_, sprejel naslednji

**SKLEP**

**o povečanju osnovnega kapitala družbe Javne službe Ptuj, d.o.o.**

Osnovni kapital družbe Javne službe Ptuj, d.o.o. (v nadaljevanju: družba), v vrednosti 7.500,00 EUR, se poveča za 90.000,00 EUR.

Osnovni kapital družbe se poveča s preoblikovanjem drugih postavk lastnega kapitala v osnovni kapital in sicer tako, da se kategorija kapitala »*statutarne rezerve*« v višini 90.000,00 EUR preoblikuje v kategorijo kapitala »*osnovni kapital*«.

Celotni znesek osnovnega kapitala družbe Javne službe Ptuj, d.o.o. po povišanju znaša 97.500,00 EUR ter v celoti predstavlja poslovni delež edinega družbenika, Mestne občine Ptuj.

Ta sklep prične veljati z dnem sprejema na Mestnem svetu Mestne občine Ptuj.

Številka: 007-12/2008

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

Podjetje Javne službe Ptuj, d.o.o., je Mestni svet Mestne občine Ptuj ustanovil z Odlokom o ustanovitvi podjetja Javne službe Ptuj, d.o.o. (*v nadaljevanju*: odlok o ustanovitvi), v juniju 2008. S spremembo odloka o ustanovitvi ter Akta o ustanovitvi podjetja Javne službe Ptuj d.o.o., je bilo v avgustu 2015 izvajanje nalog skupščine podjetja preneseno iz zakonitega zastopnika Mestne občine Ptuj, na mestni svet, kot najvišji organ odločanja lokalne skupnosti v skladu z 29. členom Zakona o lokalni samoupravi (*Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO*).

V skladu z 10. členom odloka o ustanovitvi, ustanoviteljica podjetja lahko sklene, da se poveča osnovni kapital podjetja, v skladu s 33. členom odloka o ustanovitvi, pa se za povečanje osnovnega kapitala lahko uporabijo statutarne rezerve. Glede na navedeno, smo s strani uprave podjetja ter nadzornega sveta, prejeli predlog za povečanje osnovnega kapitala družbe Javne službe Ptuj, d.o.o. V gradivu je predlagano, da se osnovni kapital, ki ga je v višini 7.500 EUR kot osnovni vložek zagotovila ustanoviteljica, Mestna občina Ptuj, poveča s preoblikovanjem drugih postavk lastnega kapitala v osnovni kapital in sicer tako, da se kategorija kapitala »*statutarne rezerve*« v višini 90.000,00 EUR preoblikuje v kategorijo kapitala »*osnovni kapital*«. Upoštevaje navedeno povišanje, bi celotni znesek osnovnega kapitala družbe Javne službe Ptuj, d.o.o., po povišanju znašal 97.500,00 EUR ter v celoti predstavlja poslovni delež edinega družbenika, Mestne občine Ptuj.

Po navedbah uprave družbe, se povečanje osnovnega kapitala predlaga iz razloga, ker večji osnovni kapital pomeni večje jamstvo za upnike in večjo finančno trdnost družbe ter resnejšo pozicijo v poslovnem okolju.

Natančnejša pojasnila v zvezi s predlaganim povišanjem osnovnega kapitala so podana v dopisu skupščini družbe Javne službe Ptuj, d.o.o., ki smo ga prejeli s strani podjetja Javne službe Ptuj, d.o.o. ter je priloga tega gradiva.

V skladu z navedenim mestnemu svetu predlagam, da predloženi predlog sklepa po obravnavi sprejme.

Pripravila: Adela Ferme

**Miran SENČAR,**

**župan Mestne občine Ptuj**